સંખેડા તાલુકામાં છેલ્લા કેટલાક સમયથી સસ્તા અનાજની દુકાનો દ્વારા વેચાતા અનાજ બાબતે બૂમ ઉઠી રહી છે.ભૂતકાળમાં લોકો દ્વારા આવેદનપત્રો પણ અપાયેલા હતા.તાજેતરમાં સંખેડા મામલતદાર કવ.એમ.પંડવાલ દ્વારા સંખેડા તાલુકાના પડવાણ ગામની સસ્તા અનાજની દુકાનની ચકાસણીમાં કેટલીક ગેરરીતિઓ જણાઈ હતી. તપાસ દરમિયાન બીપીએલ ચોખામાં કોઈ પણ જાતનું તપાસણી સમય સુધીનું વેચાણ ન હોવા છતાં 50 કિલોની ઘટ દેખાઇ હતી.ઘઉંમાં 70 કિલો ઘટ જોવા મળી હતી. જેથી ઘઉંનો જથ્થો 420 કિલો કિંમત 840 રૂપિયા અને ચોખા 150 કિલો કિંમત 450 રૂપિયાનો જથ્થો સિઝ કરવાનો આદેશ સંખેડા મામલતદાર કે.એમ.પંડવાલ દ્વારા કરાયો છે.મામલતદાર ની આકસ્મિક ચકાસણીથી બેનંબરીયાઓમાં ફફડાટ ફેલાયો છે.